|  |
| --- |
| Gulbenes_nov MB400 |
| **GULBENES NOVADA PAŠVALDĪBAS** |
| **SPORTA KOMISIJA** |
| Reģ. Nr. 90009116327Ābeļu iela 2, Gulbene, Gulbenes nov., LV-4401Tālrunis 64497710, e-pasts: dome@gulbene.lv  |
| **SPORTA KOMISIJAS SĒDES****PROTOKOLS**  |

Gulbenes novada pašvaldības Centrālās pārvaldes ēka, Ābeļu iela 2, Gulbene, atklāta sēde

|  |  |
| --- | --- |
| 14.08.2025. | GND/2.15.2/25/4  |

Sēde sasaukta 2025.gada 7.augustā plkst. 16.27

Sēdi atklāj2025.gada 14.augustāplkst.8.57

**Sēdi vada** – sporta komisijas loceklis Gunārs Babris

**Sēdi protokolē** – sporta komisijas loceklis Lauris Krēmers

**Sēdē piedalās komisijas locekļi:** Gunārs Babris, Lauris Krēmers, Arnis Šķēls, Gatis Rikveilis, Mārcis Rudzītis, Zintis Mezītis, Dāvis Žuks

**Sēdē nepiedalās komisijas locekļi:** Lāsma Gabdulļina

**Pieaicinātās personas:** Dace Anča

**Sēdē nepiedalās pieaicinātās persona:** NAV

*Sporta komisijas sēdei tika veikts videoieraksts, pieejams* :

<https://drive.google.com/drive/folders/1yAklFoRlUFdRtRdmPyeeusan_P91r71C>

Gulbenes novada pašvaldības sporta komisija – 2025/08/14

**Darba kārtība:**

**1. Par Gulbenes novada pašvaldības sporta komisijas priekšsēdētāja ievēlēšanu.**

**2. Par Gulbenes novada pašvaldības sporta komisijas priekšsēdētāja vietnieka ievēlēšanu.**

**3. Par Mika Alberta Gudovska iesnieguma izskatīšanu;**

**4. Citi jautājumi.**

**1.**

**Par Gulbenes novada pašvaldības sporta komisijas priekšsēdētāja ievēlēšanu**

ZIŅO: Gunārs Babris

DEBATĒS PIEDALĀS: Nav

Lauris Krēmers sporta komisijas priekšsēdētāja amatam izvirza Gunāru Babri.

Gunārs Babris savu kandidatūru uztur.

Vairāk kandidatūras netiek izvirzītas.

Sporta komisija atklāti balsojot:

ar 7 balsīm "Par" (Gunārs Babris, Lauris Krēmers, Arnis Šķēls, Gatis Rikveilis, Mārcis Rudzītis, Zintis Mezītis, Dāvis Žuks), "Pret" – nav, "Atturas" – nav, "Nepiedalās" – nav, NOLEMJ:

Ievēlēt par Gulbenes novada pašvaldības sporta komisijas priekšsēdētāju Gunāru Babri, pamatojoties uz Gulbenes novada pašvaldības sporta komisijas nolikuma punktu Nr.5 “Komisijas locekļi no sava vidus ar vienkāršu balsu vairākumu ievēl komisijas priekšsēdētāju, vietnieku.”

**2.**

**Par Gulbenes novada pašvaldības sporta komisijas priekšsēdētāja vietnieka ievēlēšanu**

ZIŅO: Gunārs Babris

DEBATĒS PIEDALĀS: nav

Sporta komisijas priekšsēdētājs Gunārs Babris sporta komisijas priekšsēdētāja vietnieka amatam izvirza Lauri Krēmeru.

Vairāk kandidatūras netiek izvirzītas.

Sporta komisija atklāti balsojot:

ar 7 balsīm "Par" (Gunārs Babris, Lauris Krēmers, Arnis Šķēls, Gatis Rikveilis, Mārcis Rudzītis, Zintis Mezītis, Dāvis Žuks), "Pret" – nav, "Atturas" – nav, "Nepiedalās" – nav, NOLEMJ:

Ievēlēt par Gulbenes novada pašvaldības sporta komisijas priekšsēdētāja vietnieku Lauri Krēmeru, pamatojoties uz Gulbenes novada pašvaldības sporta komisijas nolikuma punktu Nr.5 “Komisijas locekļi no sava vidus ar vienkāršu balsu vairākumu ievēl komisijas priekšsēdētāju, vietnieku.”

**3.**

**Par Mika Alberta Gudovska iesnieguma izskatīšanu**

ZIŅO: Gunārs Babris

DEBATĒS PIEDALĀS: Nav

 2025.gada 7.augustā Gulbenes novada pašvaldības sporta komisija saņēmusi **sportista Mika Alberta Gudovska**, **pārstāves Ievas Gudovskas,** 2025.gada 5.augusta iesniegumu Par finansiāla atbalsta piešķiršanu Eiropas Apvidus loka šaušanas čempionātā 2025. gadā M.A.Gudovskim (Gulbenes novada pašvaldībā reģistrēts 2025.gada 7.augustā ar Nr. GND/5.15.1/25/1757-G).

Iepazīstoties ar sportista Mika Alberta Gudovska pārstāves Ievas Gudovskas iesniegto iesniegumu, konstatējams, ka:

 *Iesniegumā sportistam Mikam Albertam Gudovskim lūdz iespēju sniegt finansiālo atbalstu dalībai Eiropas Apvidus loka šaušanas čempionātā, kas notiks 2025.gada 15.-20.septembrī Polijā, Ksiaz-Walbrzych, šādās pozīcijās:*

1. *Dalības maksas izdevumu segšanai: 250,00 EUR apmērā.*
2. *Naktsmītņu un ēdināšanas izdevumu segšanai: 980,00 EUR apmērā.*
3. *Transporta izdevumu segšanai: 80,00 EUR apmērā.*
4. *Gada licences izdevumu segšanai: 100,00 EUR apmērā.*

***Kopā nepieciešamais finansiālais atbalsts sastāda 1440,00 EUR.***

Gulbenes novada pašvaldības sporta komisija secināja, ka sportistam Mikam Albertam Gudovskim viena gada ietvaros atkārtoti tiek lūgts Gulbenes novada pašvaldības finansiālais atbalsts. Gulbenes novada pašvaldības dome 2025.gada 26.jūnija sēdē ar lēmumu Nr. GND/2025/427 (protokols Nr.14; 3.p.) nolēma piešķirt finansiālu atbalstu 300,00 EUR apmērā Mikam Albertam Gudovskim dalībai 2025.gada Latvijas loka šaušanas sacensībās dalības maksas un transporta izdevumu segšanai.

Pamatojoties uz 2023.gada 27.jūlija (prot. Nr. 10, 20. p.) Gulbenes novada domes saistošo noteikumu Nr.14 “Par pašvaldības atbalstu sporta veicināšanai Gulbenes novadā” (turpmāk – Noteikumi) 34.punkta 5.apakšpunkta “*Finansiālo atbalstu nepiešķir:**ja pretendents ir saņēmis maksimāli pieļaujamo finansiālā atbalsta apmēru attiecīgā gada ietvaros*” **prasībām**, sportists Miks Alberts Gudovskis atkārtoti nav tiesīgs pretendēt uz Gulbenes novada pašvaldības finansiālo atbalstu 2025.gadā.

Ņemot vērā augstākminēto un, pamatojoties uz Noteikumu 34. punkta 5.apakšpunkta prasībām,

Gulbenes novada pašvaldības sporta komisija atklāti balsojot:

ar 7 balsīm "Par" (Gunārs Babris, Lauris Krēmers, Arnis Šķēls, Gatis Rikveilis, Mārcis Rudzītis, Zintis Mezītis, Dāvis Žuks), "Pret" – nav, "Atturas" – nav, "Nepiedalās" – nav, **NOLEMJ:**

1. NEPIEŠĶIRT **sportistam Mikam Albertam Gudovskim,** atkārtoti Gulbenes novada pašvaldības finansiālo atbalstu 2025.gadā;
2. NOSŪTĪT pieņemto lēmumu sportista Mika Alberta Gudovska likumiskajai pārstāvei Ievai Gudovskai.

**4.§**

**Citi jautājumi**

**Par biedrības “SATEKA” izsludināto LEADER projektu 5.kārtu**

ZIŅO: Gunārs Babris

DEBATĒS PIEDALĀS: Lauris Krēmers, Arnis Šķēls, Gatis Rikveilis.

Biedrība “SATEKA” izsludinājusi atklātu LEADER projektu iesniegumu pieņemšanas 5.kārtu. Viena no atbalstāmajām rīcībām ir Gulbenes novada kopienu stiprināšana un sabiedrisko aktivitāšu dažādošana, kurā iespēja pretendēt uz atbalstu pārvietojama aprīkojuma iegādei.

**Izsakās:**

**L.Krēmers** – aprīkojuma iegādei maksimālo attiecināmo izmaksu summa vienam projektam sastāda 35 000 EUR. Lielāka iespēja gūt atbalstu ir tiem, kas turpina iepriekšējā periodā uzsākto. Tādejādi ar biedrību Gulbenes Velo fans ir runāts par saliekamo tribīņu iegādi. Projektu varētu rakstīt biedrības Gulbenes Velo fans pārstāve, kura jau iepriekšējā periodā sagatavoja projekta dokumentāciju Gulbenes BMX trases pārbūvei.

Kā otra aktivitāte, varētu būt rezultātu fiksēšanas iekārtas iegāde.

**G.Rikveilis** – izvirza priekšlikumu par specifiska apgaismojuma (dažādu krāsu, intensitātes) iegādi Gulbenes sporta centrā, kā arī žalūzijas.

**Gulbenes novada pašvaldības sporta komisija NOLEMJ:**

PIEŅEMT zināšanai G.Babra, L.Krēmera, G.Rikveiļa sniegto informāciju.

Sēde slēgta plkst.9.43

Sēdi vadīja Gunārs Babris

Sēdi protokolēja Lauris Krēmers

|  |  |
| --- | --- |
|  |  |
|  |  |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU